CELEX: 62021TN0183
Language: lt
Date: 2021-04-07 00:00:00
Title: Byla T-183/21: 2021 m. balandžio 7 d. pareikštas ieškinys byloje QP ir kt. / Taryba ir kt.

2021 6 7   
            
            
               LT
            
            
               Europos Sąjungos oficialusis leidinys
            
            
               C 217/51
            
         
      2021 m. balandžio 7 d. pareikštas ieškinys byloje QP ir kt. / Taryba ir kt.
      
      (Byla T-183/21)
      (2021/C 217/67)
      Proceso kalba: prancūzų
      
         Šalys
      
      
         Ieškovai: QP ir kiti 15 ieškovų, atstovaujami advokatės N. de Montigny
      
         Atsakovai: Europos Sąjungos Taryba, Europos Komisija, Europos išorės veiksmų tarnyba (EIVT) ir EULEX Kosovo
      
      
         Reikalavimai
      
      Ieškovai Bendrojo Teismo prašo:
      pagrindiniai reikalavimai:
      
                  —
               
               
                  dėl darbo santykių:
                  
                              —
                           
                           
                              visiems ieškovams:
                              
                                          —
                                       
                                       
                                          perkvalifikuoti ieškovų terminuotas sutartis į neterminuotas sutartis;
                                       
                                    
                                          —
                                       
                                       
                                          nurodyti atsakovams atlyginti ieškovams žalą, kilusią dėl to, kad jie nebuvo apdrausti valstybiniu socialiniu draudimu; minėta žala turi būti nustatyta pagal taikomus teisės aktus;
                                       
                                    
                                          —
                                       
                                       
                                          priteisti iš jų palūkanas nuo minėtų sumų;
                                       
                                    
                                          —
                                       
                                       
                                          nustatyti šalims terminą, per kurį turi būti įvertintas minėto žalos atlyginimo dydis, kuris turi būti nustatytas pagal taikomus teisės aktus šioje srityje, vadovaujantis principais, kuriuos Bendrasis Teismas nustatys sprendime, kuris bus priimtas;
                                       
                                    
                        
                              —
                           
                           
                              ieškovams, kurių sutartiniai santykiai pasibaigė vienašaliu atsakovų sprendimu:
                              
                                          —
                                       
                                       
                                          nurodyti atsakovams, kad jie išmokėtų kompensacinę išmoką už įspėjimo apie atleidimą iš darbo laikotarpį:
                                          
                                                      —
                                                   
                                                   
                                                      ieškovui QP: 42 092,50 euro.
                                                   
                                                
                                                      —
                                                   
                                                   
                                                      ieškovui QT: 69 880,54 euro.
                                                   
                                                
                                                      —
                                                   
                                                   
                                                      ieškovui QU: 53 749,17 euro.
                                                   
                                                
                                                      —
                                                   
                                                   
                                                      ieškovui QV: 57 159,69 euro.
                                                   
                                                
                                                      —
                                                   
                                                   
                                                      ieškovui QY: 63 298,15 euro.
                                                   
                                                
                                                      —
                                                   
                                                   
                                                      ieškovui RB: 55 303,02 euro.
                                                   
                                                
                                                      —
                                                   
                                                   
                                                      ieškovui RD: 55 373,64 euro.
                                                   
                                                
                                                      —
                                                   
                                                   
                                                      ieškovui RF: 40 201,21 euro.
                                                   
                                                
                                    
                                          —
                                       
                                       
                                          nurodyti atsakovams, kad jie atlygintų kiekvienam ieškovui dėl neteisėto atleidimo padarytą žalą, ex aequo et bono įvertintą 12 500 EUR suma už kiekvienus išdirbtus metus:
                                       
                                    
                                          —
                                       
                                       
                                          nurodyti atsakovams, kad jie sumokėtų kiekvienam šių ieškovų – QP, QR, QS, QT, QU, QV, QW, QY, QZ, RA, RB, RC, RD ir RE – neišmokėto atlyginimo nuo darbo užmokesčio klasifikacijos pakeitimo datos, t. y. 2012 m. rugsėjo 1 d., skirtumą;
                                       
                                    
                                          —
                                       
                                       
                                          priteisti iš jų palūkanas nuo minėtų sumų;
                                       
                                    
                        
            
                  —
               
               
                  dėl kitų teisių:
                  
                              —
                           
                           
                              konstatuoti, kad ieškovai turėjo būti įdarbinti kaip vieno iš trijų pirmųjų atsakovų laikinieji darbuotojai ir pripažinti, kad pirmieji trys atsakovai vertino ieškovus neteisėtai ir be objektyvaus pateisinimo taikė diskriminacines sąlygas, kiek tai susiję su jų darbo užmokesčiais, jų teisėmis į pensiją ir susijusiomis išmokomis bei tolesnio įdarbinimo garantija;
                           
                        
                              —
                           
                           
                              nurodyti pirmiesiems trims atsakovams atlyginti kiekvieno iš ieškovų žalą, padarytą dėl neteisėto nevienodo vertinimo nepritaikius Kitų Europos Sąjungos tarnautojų įdarbinimo sąlygose numatytų darbo užmokesčių, teisių į pensiją, išmokų ir premijų;
                           
                        
                              —
                           
                           
                              priteisti iš jų palūkanas nuo minėtų sumų;
                           
                        
                              —
                           
                           
                              nustatyti terminą, per kurį šalys turi įvertinti minėtą žalą, atsižvelgiant į pareigų, į kurias turėjo būti priimti ieškovai, lygį ir pakopą, vidutinį darbo užmokesčio augimą, jo karjeros raidą, išmokas, kurias jis turėjo gauti pagal laikinojo tarnautojo darbo sutartį, ir palyginti gautus rezultatus su ieškovų faktiškai gautais darbo užmokesčiais;
                           
                        
            subsidiariai:
      
                  —
               
               
                  nurodyti pirmiesiems trims atsakovams atlyginti kiekvienam iš ieškovų padarytą žalą remiantis jų deliktine atsakomybe, kylančia dėl jų pagrindinių teisių nepaisymo, ex aequo et bono įvertintą 20 000 EUR suma už kiekvienus išdirbtus metus;
               
            
                  —
               
               
                  priteisti iš jų palūkanas nuo minėtų sumų;
               
            
                  —
               
               
                  priteisti iš atsakovų bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi septyniais pagrindais.
      
                  1.
               
               
                  Pirmasis ieškinio pagrindas grindžiamas piktnaudžiavimu teisėmis sudarant terminuotas sutartis viena po kitos ir proporcingumo principo pažeidimu. Ieškovai teigia, kad jų sutartims taikytina materialinė teisė ir prašo perkvalifikuoti jų terminuotas sutartis institucijose į neterminuotas sutartis bei išmokėti jiems atgaline data socialines išmokas, o kai kuriems – kompensacinę išmoką už įspėjimo apie atleidimą iš darbo laikotarpį.
               
            
                  2.
               
               
                  Antrasis ieškinio pagrindas grindžiamas vienodo požiūrio ir nediskriminavimo principų pažeidimu. Ieškovai mano, kad atsakovų nustatytas teisinis pagrindas dėl tarptautinių individualių darbo sutarčių sudarymo yra, pirma, diskriminacinis, lyginant su kitų Sąjungos tarnautojų priėmimo į darbo sąlygomis, antra, neaiškus ir, galiausiai, prieštaraujantis Europos viešosios tvarkos taisyklėms, įskaitant Europos Sąjungos pagrindinių teisių chartijoje nustatytas vertybes ir principus.
               
            
                  3.
               
               
                  Trečiasis ieškinio pagrindas grindžiamas teisės būti išklausytam pažeidimu.
               
            
                  4.
               
               
                  Ketvirtasis ieškinio pagrindas grindžiamas teisiniu netikrumu ir teisės į gerą administravimą pažeidimu.
               
            
                  5.
               
               
                  Penktasis ieškinio pagrindas grindžiamas konsultavimosi su personalo atstovais principo pažeidimu.
               
            
                  6.
               
               
                  Šeštasis ieškinio pagrindas grindžiamas Europos gero administracinio elgesio kodekso pažeidimu.
               
            
                  7.
               
               
                  Septintasis ieškinio pagrindas grindžiamas teisės į laisvą darbuotojų judėjimą pažeidimu.